Tuntuimatest Eesti pokkerimängijatest osalevad suurturniiril teiste hulgas Veiko Aava, Kelly Limonova, Revo Kink, Sander Laprik, Runnar Lindepuu, Tuuli Vahtra ja Laur Sibold. Kuigi suurem osa mängijatest on pärit Eestist, lööb turniiril kaasa ka hulgaliselt välismängijaid, peamiselt Balti riikidest ja Soomest. Tuntuimatest välismängijatest on kohal näiteks soomlane Jukka Juvonen ning Tim Heath Austraaliast. Lisaks neile võib Triobet Openil kohata ka mitmeid tuntud inimesi teistelt elualadelt nagu tantsutähed Mairold Millert ja Liina Vahter, korvpallurid Martin Müürsepp ja Tarmo Kikerpill, korvpallitreenerid Aivar Kuusmaa ja Indrek Visnapuu ning ettevõtjad Andrei Korobeinik ja Marek Reinaas. Nimekas mees on ka turniiridirektor Andres Burget, kes pälvis 2004. aastal maineka Euroopa aasta kasiinotöötaja auhinna.